Jyske Efterretninger, 1781-07-13
Den med Skipper Hans Christopher Sonderbye, her af Kiøbenhavn ved de Spanske Kyster tildragne ulykkelige Historie, hvorom der er atter mældet i de udenlandske Tidender, er følgende: bemældte Skipper gik i Novembr. Maaned 1780, med Skibet St. Johannes fra Cadix til Palermo med en Summa Penge, for derfra at hente Korn. En Jtaliener fulgte tilligemed som Super carga. Paa Høiden af Carthagena fattede 4 Matroser, nemlig en Amerikaner, en Dansk, en Fransk og en Hollandsk, det Forsæt, at myrde Skipperen, Supercarga og det øvrige Skibsfolk, og derefter at røve Pengene. Dette afskyelige Forsæt blev om Natten fuldført. Amerikaneren dræbte Skipperen med en Øxe, Hollænderen stak en Dansk Matros ihiel paa Dækket, og den Danske ombragte den i Cajyten sovende Supercarga. Tvende Skibsdrenge bleve indspærrede i Cajyten, og Lugerne til Skibs rummet, hvor de øvrige 5 Matroser befandt sig, bleve tillukte, hvilke Morgenen derpaa, den ene efter den anden bleve bragte til Drengene i Cajyten. Kort derpaa bleve Morderne en Fregatte vaer, hvorpaa de satte alle Seil til, for at undgaae samme, og om Aftenen, da de ikke meere saae Fregatten, borede de Skibet i Grund, og begave sig derpaa i en Baad, og toge saa mange Poser Penge med sig, som de uden Fare kunne rumme, saa og en af Skibsdrengene, der maatte hielpe dem at roe, de øvrige 6 sank med Skibet. Efter 2 Dages Forløb, da de nærmede sig til Land, bandt de Skibsdrengen en Pose Penge om Halsen, og kastede ham i Søen; af de øvrige Penge toge de saa mange, som mueligt, med sig, kastede Resten over Bord, og stege i Land ikke langt fra Carthagena. Nærmere imod Staden mødte de en Spansk Skriver, hos hvilken de, efter en med ham truffen Forening, at han skulde bringe Pengene ind i Staden, bleve om Natten. Dagen derpaa anholdte de hos Gouverneuren om et Pas og foregave, at de fra et Amerikansk Skib, som en Engelsk Kaper havde optaget, vare flygtede med Baaden. Herpaa bleve de arresterede, hvoraf dog Franzosen med sin Deel af de røvede Penge fandt Leilighed at undvige. De 3 andre kom ogsaa efter 5 Ugers Forløb igien paa fri Foed, og gik om Borde paa et Svensk Skib, Sophia Albertina kaldet, hvilket blev ført af Skipper Ohmann, og var bestemt til Amerika. Hollænderen giftede sig her med et Engelsk Fruentimmer, og begav sig tilligemed begge sine Reisekammerader efter 2 Maaneders Forløb igien omBorde paa bemældte Svenske Skib, som nu skulde gaae til Ostende. Underveis gjorde disse 3 ugudelige Kroppe Forsøg paa at ombringe Skipperen med Gift, i Haabom, at bringe Styrmanden paa deres Side, og da at bemægtige sig Skibet, naar de først havde ombragt en gammel Hollandsk Tømmermand, som var inden Borde med Men Skipperen blev herom underrettet af Styrmanden, han søgte at komme til Land, og ankrede ved Almunecar, hvor Amerikaneren og den Danske bleve satte fast, men igjen løsladte, efterdi der var intet tilstrækkeligt Beviis for Haanden. Herpaa reiste disse 3 Mordere igien i April Maaned til Mallaga, hvor Skibet St. Johannes i Octobr. Maaned 1780, havde ligget, og de vare saa dumdristige at beskylde Skipperen for, at han havde ført dem til Land, for at beholde de Penge, som Hollænderen havde givet ham i Forvaring. Sagen blev af Commandanten paa det Svenske Krigskib, Jllerim, som laae derpaa Rheden, og loed hente den i Nærheden krydsende Skipper Ohmann, undersøgt. Efter denne Undersøgelse blev Ohmann ganske frikiendt, og da nu den største Mistanke faldt paa de 3 Forbrydere, geraadede disse i saadan en Frygt, at først Hollænderen, og derefter begge de andre i den Danske, Svenske, og Hollandske Consuls Overværelse bekiendte alle Ting, hvorpaa de bleve overleverede til den Spanske General, som Stedets Øvrighed, i Mallaga.